 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ እዋን ጾታዊ ርክብ ጎሮሮይ ክሓንቀኒ ፈቲኑ 29 ሕዳር 2019 መግለጺ ስእሊ, ኣን ብጸጉራ ክጎታን ክጸፍዓ ከምዘጀመረን ትገልጽ ዳሓር ድማ ጉሮሮኣ ክሓንቃ ጀሚሩ ቢቢሲ ሬድዮ 5 ምስ ትሕቲ 40 ዓመት ዝዕድመአን ሓደ ሲሶ ደቂ ኣንስትዮ ዓባይ ብሪጣንያ ኣብ እዋን ወለንታዊ ጾታዊ ርክብ ከም መጽፋዕቲ ምሕናቕ ምዕባስ ኣፍ ወይ ጡፍ ምባል ዝኣመሰለ ግህሰት የጋጥመን ከምዘሎ ጸብጺቡ ካብዚ ዝተጠቐሱ ተግባራት ዘጋጠመን ደቂ ኣንስትዮ እተን 20 ሚእታዊት ድሕሪ እቲ ርክብ ኣዝየን ከምዝሓረቓ ገሊአን ከኣ ፍርሒ ከምዝፈጠረለን ይገልጻ ጓል 23 ዓመት ኣና ኣብ ዝተፈላለዩ እዋናት ምሰ ሰለስተ ዝተፈላለዩ ሰባት ብፍታዋ ኣብ ዝፈጸመቶም ጾታዊ ርክብ ዘይትደልዮ ዓይነት ጎነጽ ከምዘጋጠማ ትገልጽ ንሳ ካብቶም መጻምድታ ሓደ ብጸጉራ ጎቲቱ ከምዝጸፍዓን ዳሕራይ ከኣ ብጉሮሮኣ ክሓንቃ ምስ ጀመረ ሰንቢደ ትብል ተሸምቂቐ ሕፍረት እውን ተሰሚዑኒ ኣብ መገዲ ሓደ ሰብ እንተጸፊዑካ ወይ እንተሓኒቑካ ጥቕዓት እዩ ኣና ንመሓዙታ ክሳብ እትነግረን እዚ ዓይነት ጎነጽ ዝተለመደ ከምዝኾነ ኣይትፈልጥን ነይራ ካብ ሽዑ ጀሚሩ ኩሎም ተባዕትዮ እንተወሓደ ሓደ ዓይነት ጎነጽ ወይ ብዙሓት ዓይነታት ጎነጽ ይፍጽሙ ኣብ ካልእ ኩነት ድማ ሓደ ሰብኣይ ከየፍቀዳ ወይ ከየጠንቀቓ ከምዝሓነቓ ትዛረብ ብዛዕባ ጥዕና ርሕሚ ጓልኣንስተይቲ ክንፈልጦም ዝግባእ ሓሙሽተ ነገራት ሃፋ ማይ ክትበውእ ብልዕታ ዝነደደት ጓልኣንስተይቲ ምስ ጓል ዝደቀሰ ሞት ዝሰዓማ ሞት... ሎሚ ዓመት ካብ ዩኒቨርሲቲ ዝተመረቐት ኣና ስምብራት ክሳብ ዝወጻን ንብዙሕ መዓልታት ክሳብ እትቕንዞን ብሓይሊ ዝሕዛ መሓዛ ከምዝነበራ ውን ትዛረብ ገለ ደቂ ኣንስትዮ ነቲ ጎነጽ ከምዝፈትወኦ ይፈልጥ እዩ እቲ ጸገም ግን ደቂ ተባዕትዮ ኩለን ደቂ ኣንስትዮ ዝደልየኦ ክመስሎም ከሎ እዩ ሳቫንታ ኮምረስ ዝተብሃለ ትካል መጽናዕቲ ዕድሚአን ካብ 18 ክሳብ 39 ንዝኾና 2002 ደቂ ኣንስትዮ ዓባይ ብሪጣንያ ኣብ እዋን ጾታዊ ርክብ ከም ምውቃዕ ምሕናቕ ኣፍ ምዕባስ ወይ ጡፍ ምባል ኣጋጢሙወን እንተኾይኑን ሓቲቱወን እቲ ካብቲ ዝተኻየደ መጽናዕቲ ዝተወስደ መርኣዪመፈተኒ ንኹለን ደቂ ኣንሰትዮ ዓባይ ብሪጣንያ ብዕድመን ዞባን ከምዝውክል ኮይኑ ዝተወስደ እዩ ኣስታት 38 ሚእታዊት ተመሳሳሊ ዓይነታት ወሲባዊ ጎነጽ ከምዘጋጠመንን እተን 31 ሚእታዊት ከኣ እቲ ዘጋጠመን ግህሰት ብዙሕ ከምዘይጸልአኦ ክነግራ እንከለዋ እተን 31 ሚእታዊት ግን ዝኾነ ዓይነት ግህሰት ከምዘየጋጠመን ወይ ክዛረባሉ ዘይደልያ ሓቢረን ማእከል ንፍትሒ ደቂ ኣንሰትዮ እቲ ውጽኢት መጽናዕቲ ንጎነጽ ሓደጋ ዘውርዱን ንርእሰን ዘሕሰሩን ነገራት ክቕበላ ዝገብር ተጽዕኖ እናዓበየ ይመጽእ ከምዘሎ ዘርእዪ እዩ ክብል ንቢቢሲ ገሊጹ ምስ ሓደ ሰብ ጾታዊ ርክብ ንምግባር ምስምማዕ ነቲ ዝወርድ ጽፍዒት ወይ መሕነቕቲ ኣየቕልሎን ክትብል ንደቂ ኣንስትዮ ናይ ዝሕግዝ ትካል ሓላፊት ኣዲና ክሌር ትዛረብ መዓልታዊ ሓደ ሚሊዮን ረኽሲታት ጾታዊ ርክብ ይፍጠሩ ኣዝየ ፈሪሐ ኣብ ሰላሳታት እትርከብ ኢማ ንነዊሕ እዋን ዝነበራ ፍቕራዊ ርክብ ምስተቛረጸ እያ ንሓጺር እዋን ዝጸንሕ ርክብ ጥራሕ ክህልዋ ዝወሰነት ናብ ዓራት ደዪብና ኣብ እዋን ጾታዊ ርክብ ብዘይ መጠንቀቕታ ክሓንቀኒ ጀሚሩ ሰምቢደን ፈሪሐን ሽዑ ግን ምንም ኣይበልኩን ምኽንያቱ ኣብ ኣእምሮይ እቲ ሰብኣይ ካበይ ዝሓየለዩ ዝብል ሓሳብ ስለዝነበረ እቲ ሰብ ኣብ ቪድዮታት ወሲብ ፖርኖግራፊ ርእይዎስ ብተግባር ክፍትኖ ዝደለየ እዩ ዝመስል ውጽኢት እቲ መጽናዕቲ ከምዝሕብሮ ካብተን ኣብ እዋን ጾታዊ ርክብ ወሲባዊ ጎነጽ ዘጋጠመን ደቂ ኣንስትዮ 42 ሚእታዊት ጸቕጢ ከምዝተገብረለን ወይ ከምዝተገደዳ ከምዝስመዐን ይገልጻ ስለምንታይዮም መንእሰያት ካብ ጾታዊ ርክብ ዝሕረሙ ዘለው? 